RAPPORT FRA KOMMISSIONEN Den Europæiske Unions Solidaritetsfond Årsrapport 2011 /* COM/2012/0523 final */





INDHOLDSFORTEGNELSE 1........... Indledning....................................................................................................................... 3 2........... Ikke-afsluttede ansøgninger fra 2010............................................................................... 3 3........... Nye ansøgninger indkommet i 2011................................................................................ 6 4........... Finansiering.................................................................................................................... 7 5........... Overvågning................................................................................................................... 8 6........... Afslutninger.................................................................................................................... 9 7........... Meddelelse om fremtiden for Den Europæiske Unions Solidaritetsfond.......................... 10 8........... Konklusioner................................................................................................................ 11 Bilag 1: Loft for større katastrofer gældende i 2011 (baseret på 2009-tal for bruttonationalindkomsten) 12 Bilag 2: Ikke-afsluttede ansøgninger til EU's Solidaritetsfond i 2010 og nye ansøgninger afgjort i 2011 13 Bilag 3: Ansøgninger til Den Europæiske Solidaritetsfond siden 2002........................................... 15 RAPPORT FRA KOMMISSIONEN Den Europæiske Unions Solidaritetsfond Årsrapport 2011 1. Indledning I henhold til artikel 12 i Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (i det følgende benævnt "forordningen") skal Kommissionen forelægge en rapport om fondens aktiviteter i løbet af det forgangne år for Europa-Parlamentet og Rådet. Nærværende rapport omhandler fondens aktiviteter i 2011 og dækker ligesom de forrige rapporter behandlingen af ikke-afsluttede ansøgninger og nye ansøgninger samt evalueringen af gennemførelsesrapporterne med henblik på afslutningen heraf. Med hensyn til antallet af ansøgninger var 2011 et stille år. Solidaritetsfonden modtog kun fire ansøgninger i løbet af året, mens der i 2010 blev indsendt i alt 17 ansøgninger. Eftersom nogle af disse ansøgninger blev indgivet sent i 2010, fortsatte vurderingen af disse i 2011. Det drejede sig om ansøgninger fra Frankrig (oversvømmelser i Var), Tjekkiet (efterårsoversvømmelser), Tyskland (oversvømmelser i Sachsen), Kroatien og Slovenien (septemberoversvømmelser) samt Ungarn (udledning af rødt slam). Vurderingen af disse sager blev afsluttet i løbet af 2011 og er beskrevet i denne rapport. De fire ansøgninger, der blev modtaget i 2011, omfattede to ansøgninger fra Italien (oversvømmelser i Veneto samt oversvømmelser i Ligurien og Toscana), en fra Spanien (jordskælv i Lorca) og en fra Cypern (eksplosion ved flådebase). Kommissionen vurderede de fire ansøgninger i løbet af 2011 og godkendte ansøgningen fra Italien (oversvømmelser i Veneto) og Spanien (jordskælv i Lorca). Beslutningen om ikke at godkende den anden italienske ansøgning (oversvømmelser i Ligurien og Toscana) og ansøgningen fra Cypern blev truffet af Kommissionen i starten af 2012. I 2011 bevilgede Kommissionen støtte fra Solidaritetsfonden til 11 katastrofer beløbende sig til i alt 239,9 mio. EUR og foreslog yderligere støtte på 38 mio. EUR til to andre katastrofer. 2. Ikke-afsluttede ansøgninger fra 2010 Frankrig (oversvømmelser i Var) Den 15. og 16. juni 2010 blev dele af Frankrig ramt af kraftige regnskyl. Den 24. august 2010 søgte de franske myndigheder Solidaritetsfonden om støtte. Ansøgningen vedrørte kun det hårdest ramte område i departementet Var og omfattede ni kommuner samt to dele af en kommune, der danner et sammenhængende område, hvilket fremgik tydeligt af ansøgningen. De direkte skader forårsaget af katastrofen i det angivne område blev anslået til mellem 703,2 mio. EUR og 778,2 mio. EUR. Med henblik på vurdering af ansøgningen anvendte Kommissionen gennemsnittet på 740,7 mio. EUR. Skønnet over de samlede direkte skader udgjorde dermed 21 % af det normale loft for støtte fra Solidaritetsfonden til Frankrig for 2010 på 3,467 mia. EUR (dvs. 3 mia. EUR i 2002-priser). Da de samlede skader var under det normale loft, blev den franske ansøgning vurderet efter de ekstraordinære kriterier for "usædvanlige regionale katastrofer". Vurderingen viste, at den franske ansøgning ikke indeholdt nogen dokumentation, hvoraf det kunne udledes, at katastrofen ville få alvorlige og langvarige følger for departementet Vars økonomiske stabilitet såsom et væsentligt fald i beskæftigelsen eller regionens BNP. I overensstemmelse hermed besluttede Kommissionen den 4. marts 2011, at den franske ansøgning ikke opfyldte betingelserne for i ekstraordinære tilfælde at modtage støtte fra fonden, og underrettede de franske myndigheder herom. Tjekkiet (efterårsoversvømmelser i 2010) I august 2010 blev de nordlige dele af Tjekkiet, dvs. regionen Liberec (Liberecký kraj) og nabodistriktet Děčín, der hører under regionen Ústí nad Labem (Ústecký kraj), ramt af usædvanligt kraftige regnskyl, som førte til alvorlige oversvømmelser med betydelige skader på den offentlige infrastruktur, private hjem, landbrug og virksomheder til følge. Den 14. oktober 2010 søgte de tjekkiske myndigheder Solidaritetsfonden om støtte. Ifølge de tjekkiske myndigheder skønnes de samlede direkte skader at løbe op i 436,5 mio. EUR, svarende til 53 % af det normale loft for støtte fra Solidaritetsfonden til Tjekkiet for 2010 på 824,03 mio. EUR (dvs. 0,6 % af Tjekkiets BNI baseret på data fra 2008). Ansøgningen blev derfor vurderet efter de ekstraordinære kriterier for "usædvanlige regionale katastrofer". Ansøgningen indeholdt dokumentation for, at kriterierne om, at a) størstedelen af befolkningen i det berørte område skal være katastroferamt, og b) at katastrofen har forårsaget alvorlige og langvarige følger for levevilkårene og den økonomiske stabilitet, var opfyldt. Den 23. marts 2011 foreslog Kommissionen at yde en finansiel støtte på 10,912 mio. EUR. Den tilhørende procedure for ændringsbudgettet blev afsluttet den 14. juli 2011. Efter indgåelsen af gennemførelsesaftalen med Tjekkiet udbetalte Kommissionen støtten den 22. december 2011. Tyskland (oversvømmelser i Sachsen) I august og september 2010 blev de østlige egne af Tyskland, hovedsageligt Sachsen, ramt af kraftige regnskyl, som førte til oversvømmelser med skader på den offentlige infrastruktur, private hjem, landbrug og virksomheder til følge. Den ansøgning, som de tyske myndigheder indsendte den 15. oktober 2010, viste sig at dække over tre forskellige katastrofer, og disse begivenheder vedrørte forskellige områder i Sachsen med kun delvis overlapning. De samlede direkte skader forårsaget af oversvømmelserne blev anslået til 937,8 mio. EUR, svarende til næsten en tredjedel af det normale loft for støtte fra Solidaritetsfonden til Tyskland for 2010 på 3,467 mia. EUR (dvs. 3 mia. i 2002-priser). Selv om bestemmelsen i forordningen vedrører følgerne af en (enkelt) katastrofe, har Kommissionen altid accepteret, at en række ensartede begivenheder inden for en kort periode, der har samme oprindelse eller berører det samme område, kan betragtes som én begivenhed i henhold til forordningen. Begivenheder med forskellig oprindelse, der berører forskellige områder, skal dog vurderes hver for sig. Den 4. april 2011 besluttede Kommissionen, at de tre oversvømmelser, som ansøgningen angik, ikke kunne betragtes som en ekstraordinær katastrofe i henhold til forordningen. De tyske myndigheder blev underrettet herom. Slovenien (efterårsoversvømmelser i 2010) Mellem den 17. og den 22. september 2010 blev Slovenien ramt af en alvorlig oversvømmelseskatastrofe, der forårsagede skader på især kulturmonomenter, den offentlige infrastruktur og private hjem. De slovenske myndigheder søgte Solidaritetsfonden om støtte den 26. november 2010. Da de skønnede samlede direkte skader på 251,3 mio. EUR overstiger det loft, der gælder for støtte fra Solidaritetsfonden til Slovenien for 2010 (dvs. 217,67 mio. EUR baseret på 2008-data), betragtes katastrofen som "en større naturkatastrofe" i henhold til forordningen Den 24. februar 2011 besluttede Kommissionen at godkende Sloveniens ansøgning og yde 7,460 mio. EUR i finansiel støtte. Proceduren for ændringsbudgettet blev afsluttet den 14. juli 2011. Efter indgåelsen af gennemførelsesaftalen med Slovenien kunne støtten udbetales den 8. december 2011. Kroatien (efterårsoversvømmelser i 2010) Kroatien oplevede heftige regnskyl fra den 17. til den 22. september 2010 med store oversvømmelser til følge, især i den vestlige del af Kroatien. Da Kroatien på ansøgningstidspunktet havde indledt tiltrædelsesforhandlinger med EU, er landet i princippet berettiget til støtte fra Solidaritetsfonden. Katastrofen forårsagede store skader på infrastrukturen, landbrugssektoren og privat ejendom. Værdien af de samlede direkte skader blev anslået til 47,003 mio. EUR. Da dette beløb ligger under loftet på 275,80 mio. EUR (dvs. 0,6 % af Kroatiens BNI i 2008), kan katastrofen ikke betragtes som en "større naturkatastrofe". Oversvømmelserne i Kroatien var de samme, som førte til den store katastrofe i Slovenien. Derfor blev det vurderet, at betingelsen i artikel 2, stk. 2, andet afsnit, i Rådets forordning (EF) nr. 2012/2002, hvorved et land, der er berørt af den samme større katastrofe som en nabomedlemsstat, i undtagelsestilfælde kan modtage midler fra Solidaritetsfonden, var opfyldt, og Kommissionen besluttede at yde finansiel støtte til Kroatien på 1,175 mio. EUR. Proceduren for ændringsbudgettet blev afsluttet den 14. juli 2011. Efter indgåelsen af gennemførelsesaftalen med Kroatien blev støtten udbetalt den 1. december 2011. Ungarn (udslip af rødt slam) Den 4. oktober 2010 gik der hul på et reservoir med rødt slam på aluminiumsfabrikken Magyar Alumínium Zrt (MAL Ltd.) nær den ungarske landsby Kolontár, hvilket udløste et massivt udslip af rødt slam, hvorved adskillige bygninger blev oversvømmet. Katastrofen forårsagede alvorlig forurening, flere boliger og en bro blev beskadiget, hundredvis af mennesker blev evakueret, 286 mennesker blev kvæstet, og 10 personer omkom. De ungarske myndigheder besluttede at indsende en ansøgning om støtte til Solidaritetsfonden, der blev modtaget af Kommissionen den 13. december 2010. De samlede direkte skader efter katastrofen blev anslået til 174,32 mio. EUR. Det normale loft for støtte fra Solidaritetsfonden til Ungarn var for 2010 590,71 mio. EUR (dvs. 0,6 % af Ungarns BNI i 2008). Da katastrofens direkte skader lå betydeligt under det normale loft, indsendte Ungarn en ansøgning under kriterierne for "usædvanlig regional katastrofe". Det bestemmes i forordningens artikel 2, stk. 1, at den "først og fremmest" finder anvendelse på naturkatastrofer[1] og derfor som udgangspunkt ikke udelukker teknologiske katastrofer fra sit anvendelsesområde. Disse kan dog kun betragtes som støtteberettigede, hvis andre betingelser også er opfyldt. Artikel 3, stk. 3, i Rådets forordning (EF) nr. 2012/2002 begrænser i princippet udbetalinger fra fonden til finansiering af foranstaltninger til afhjælpning af skader, der ikke kan forsikres. Men de skader, der opstod på grund af det røde slam, skyldtes en fejl i et industrianlæg. Uafhængigt af spørgsmålet om et individuelt ansvar burde ejerne og/eller operatørerne af aluminiumsfabrikken have forsikret sig imod risici i forbindelse med fabrikkens drift (absolut ansvar). Skaderne på grund af det røde slam skal derfor betragtes som skader, der kan forsikres. Desuden blev spørgsmålet om ansvar ikke behandlet i ansøgningen. Men i henhold til artikel 8, stk. 1, i Rådets forordning (EF) nr. 2012/2002 skal modtagerstaterne undersøge alle muligheder for erstatning fra tredjepart. Det hedder i artikel 3, stk. 3, i Rådets forordning (EF) nr. 2012/2002, at udbetalinger fra fonden skal tilbagebetales, hvis udgifterne til udbedring af skaden efterfølgende dækkes af tredjepart. I henhold til princippet om, at forureneren skal betale, skal ejeren og/eller operatøren af et industrianlæg holdes ansvarlig for enhver skade, der opstår i forbindelse med dette anlæg, uanset et eventuelt personligt ansvar eller eventuelle forsikringsdækninger. Solidaritetsfonden kan derfor ikke gribe ind i forbindelse med sådanne skader. Af ovennævnte grunde kunne den ungarske katastrofe med det røde slam ikke betragtes som en situation, der opfylder kriterierne i Rådets forordning (EF) nr. 2012/2002 for anvendelse af Solidaritetsfonden. Ungarn blev følgelig informeret om Kommissionens beslutning. 3. Nye ansøgninger indkommet i 2011 I løbet af 2011 indkom der ansøgninger fra Italien (oversvømmelsen i Veneto), Spanien (jordskælvet i Lorca) og Cypern (eksplosion ved flådebase). Endnu en ansøgning fra Italien (oversvømmelser i Ligurien og Toscana) indløb til Kommissionen kort før udgangen af 2011. Bedømmelsen af ansøgningerne fra Cypern og Italien (oversvømmelserne i Ligurien og Toscana) kunne dog først foretages i 2012 og vil blive fremlagt i årsrapporten for 2012. Italien (oversvømmelse i Veneto) I tiden fra den 31. oktober til den 2. november 2010 blev Veneto-regionen i det nordøstlige Italien ramt af voldsomme regnskyl, der forværredes af smeltevand, som fik floderne til at gå over deres bredder og oversvømme store områder, hvilket forårsagede store skader på vej- og infrastrukturnet, landbrug, erhvervsliv og boligområder. Der skete store skader i hele Veneto, og vandløbsoplandet omkring floden Bacchiglione og byområderne omkring Vicenza og Padova blev særlig hårdt ramt. Italien indsendte en ansøgning om økonomisk bistand fra Solidaritetsfonden, som Kommissionen modtog den 7. januar 2011. Medio august modtog den en væsentlig ændret udgave af denne ansøgning. Efter en indgående gennemgang af ansøgningen kom Kommissionen til den konklusion, at den italienske ansøgning opfyldte kriterierne for en "usædvanlig regional katastrofe". De samlede direkte skader, jf. Kommissionens godkendelse, udgør 676,36 mio. EUR eller 19 % af det normale loft for Italien i 2011, nemlig 3,536 mia. EUR (dvs. 3 mia. EUR i 2002-priser). Følgelig godkendte Kommissionen ansøgningen fra Italien den 17. november 2011 og foreslog et støttebeløb fra Solidaritetsfonden på 16,9 mio. EUR. Proceduren for ændringsbudgettet blev afsluttet den 13. december 2011, men budgetbevillingerne kunne først stilles til rådighed medio februar 2012. Efter indgåelsen af gennemførelsesaftalen med Italien kunne støtten udbetales den 15. juni 2012. Spanien (jordskælv i Lorca) Den 11. maj 2011 indtraf der to jordskælv i den spanske by Lorca, som målte 5,2 på Richterskalaen. Jordskælvet krævede ni dødsfald og medførte store skader. Spanien indsendte en ansøgning om økonomisk bistand fra Solidaritetsfonden, som Kommissionen modtog den 20. juli 2011, efterfulgt den 1. august 2011 af en ændret ansøgning. De samlede direkte skader på grund af katastrofen, som Kommissionen godkendte, beløber sig til 842,84 mio. EUR eller 23,84 % af det normale loft for Spanien for 2011 på 3,536 mia. EUR (dvs. 3 mia. EUR i 2002-priser). Kommissionen besluttede den 17. november 2011 at godkende den spanske ansøgning på grundlag af de ekstraordinære bestemmelser vedrørende "usædvanlig regional katastrofe" og foreslog et støttebeløb på 21,1 mio. EUR fra Solidaritetsfonden. Proceduren for ændringsbudgettet blev afsluttet den 13. december, men budgetbevillingerne kunne først stilles til rådighed medio februar 2012. Støtten vil blive udbetalt, når gennemførelsesaftalen mellem Kommissionen og Spanien er underskrevet. 4. Finansiering I 2011 blev der udbetalt støtte fra Solidaritetsfonden i seks tilfælde; ansøgningerne indkom i løbet af sommeren 2010. Det tilsvarende foreløbige udkast til ændringsbudget nr. 1 for 2011 blev endeligt vedtaget den 6. april 2011[2]. Ud­betalingerne blev foretaget i løbet af sommeren og efteråret 2011. Fonden blev ligeledes anvendt i forbindelse med tre yderligere ansøgninger i slutningen af 2010. Det foreløbige udkast til ændringsbudget nr. 2 for 2011 dækker oversvømmelserne i Tjekkiet, Slovenien og Kroatien (oversvømmelser i efteråret 2010) og blev godkendt af budgetmyndigheden den 14. juli 2011. Udbetalingerne blev foretaget ved udgangen af 2011 efter godkendelse af tilskudsafgørelserne og undertegnelse af gennemførelsesaftalerne[3]. Med hensyn til ansøgninger indkommet i 2011 kunne der ydes støtte fra fonden til Italien (oversvømmelserne i Veneto) og Spanien (jordskælvet i Lorca). Det tilsvarende foreløbige forslag til ændringsbudget nr. 7/2011 blev godkendt af budgetmyndigheden den 13. december 2011[4]. Udbetalingerne blev imidlertid for­sinket, fordi budgetbevillingerne skulle overføres til 2012 og gennemførelsesaftalerne indgås. Støtte fra Solidaritetsfonden i 2011 Modtagerland || Katastrofe || Kategori || Støttebeløb i 2011 (EUR) Slovakiet || Forårsoversvømmelser 2010 || større || 20 430 841 Polen || Forårsoversvømmelser 2010 || større || 105 567 155 Tjekkiet || Forårsoversvømmelser 2010 || naboland || 5 111 401 Ungarn || Forårsoversvømmelser 2010 || større || 22 485 772 Kroatien || Forårsoversvømmelser 2010 || naboland || 3 825 983 Rumænien || Forårsoversvømmelser 2010 || større || 24 967 741 Tjekkiet || Efterårsoversvømmelser 2010 || regional || 10 911 939 Slovenien || Efterårsoversvømmelser 2010 || større || 7 459 637 Kroatien || Efterårsoversvømmelser 2010 || naboland || 1 175 071 Italien || Oversvømmelser i Veneto 2010 || regional || 16 908 925 Spanien || Jordskælv i Lorca 2011 || regional || 21 070 950 I ALT || 239 915 415 5. Overvågning I løbet af 2011 gennemførte Kommissionen kontrolbesøg i fem lande, der havde modtaget støtte fra Solidaritetsfonden, for at blive orienteret om de systemer, som de ansvarlige nationale myndigheder havde sat i værk for at anvende de respektive støttebeløb fra Solidaritetsfonden, og for at drøfte forskellige spørgsmål med gennemførelsesmyndighederne: – i Dublin (Irland) den 1. juli 2011 vedrørende støtte på 13 mio. EUR efter oversvømmelserne i november 2009 – i Poitiers (Frankrig) den 12. juli 2011 vedrørende støtte på 35,6 mio. EUR efter Xynthia-stormen i februar 2010 – på Madeira (Portugal) den 1. september 2011 vedrørende støtte på 31,3 mio. EUR efter mudder- og jordskreddene i februar 2010 – i Bukarest (Rumænien) den 7.-8. november 2011 vedrørende støtte på 25 mio. EUR i 2011 efter oversvømmelseskatastrofen i juni 2010 – i Budapest (Ungarn) den 24. november 2011 vedrørende støtte på 22,5 mio. EUR efter oversvømmelserne i maj 2010. Kommissionens besøg blev generelt hilst velkommen og gav rimelig vished for, at de relevante myndigheder varetog gennemførelse og kontroller på en gennemsigtig, korrekt måde og under overholdelse af bestemmelserne i forordningen om Solidaritetsfonden, tilskudsafgørelsen og gennemførelsesaftalen. Når Kommissionen har modtaget de endelige rapporter, vil den foretage yderligere analyser og om nødvendigt træffe de nødvendige foranstaltninger. 6. Afslutninger I henhold til artikel 8, stk. 2, i EUSF-forordningen forelægger modtagerstaten senest seks måneder efter udløbet af fristen på et år at regne fra datoen for udbetalingen af støtten en gennemførelsesrapport vedrørende anvendelsen, vedlagt en begrundelse for udgifterne (i det følgende benævnt "udgiftserklæring "). Efter denne procedure afslutter Kommissionen fondens tiltag. Tre dossierer fra EU's Solidaritetsfond blev afsluttet i løbet af 2011. 1) I forbindelse med oversvømmelseskatastrofen i Bulgarien i foråret 2005 blev der ydet finansiel støtte på 9,7 mio. EUR, og gennemførelsesrapporten blev modtaget den 17. januar 2008. De bulgarske myndigheders revision viste ikke-støtteberettigede udgifter på 225 150 EUR. Efter aftale med de bulgarske myndigheder indledte Kommissionen derfor en tilbagebetalingsprocedure, og beløbet på 225 150 EUR blev tilbagebetalt af de bulgarske myndigheder den 29. december 2008. Kommissionens videre analyse og vurdering blev afsluttet i foråret 2011. Kommissionen afsluttede sagen i februar 2011. 2) Med hensyn til afslutningen på støtten vedrørende stormen på øen Réunion (Frankrig) i 2007, hvortil der blev ydet finansiel støtte på 5,29 mio. EUR, indkom gennemførelsesrapporten den 13. juli 2009. De franske myndigheder havde anmeldt ikke-støtteberettigede udgifter, og udgifterne lå 53 680 EUR under det tildelte beløb. Efter yderligere analyse og bedømmelse af den endelige rapport, og da de franske myndigheder ikke gjorde indvendinger mod Kommissionens afslutningsskrivelse inden for fristen på to måneder, indledte Kommissionen tilbagebetalingsproceduren for beløbet på 53 680 EUR. Kommissionen modtog dette beløb, og sagen blev afsluttet i juni 2011. 3) Med hensyn til afslutningen på sagen fra Ungarn i 2006 vedrørende oversvømmelseskatastrofen i april 2006 tildelte Kommissionen finansiel støtte på 15 mio. EUR. Kommissionen modtog gennemførelsesrapporten den 18. maj 2009. De ungarske myndigheder erklærede i deres endelige rapport, at de anmeldte udgifter lå 4 598 EUR under det tildelte beløb. Efter at Kommissionen havde foretaget yderligere analyser og kontroller, inddrev den følgelig 4 598 EUR fra de ungarske myndigheder. Kommissionen afsluttede sagen i september 2011. I 2011 modtog Kommissionen endelige gennemførelsesrapporter for støtte tildelt i 2009 fra Frankrig (stormen Klaus i 2009) og fra Italien (jordskælvet i Abruzzo i 2009). Ved udløbet af den periode, som nærværende årsrapport dækker, var vurderingen af disse gennemførelsesrapporter endnu ikke afsluttet. 7. Meddelelse om fremtiden for Den Europæiske Unions Solidaritetsfond Den 6. oktober 2011 fremlagde Kommissionen sin meddelelse om fremtiden for Den Europæiske Unions Solidaritetsfond[5], der sigter mod at styrke fondens reaktionsevne, gøre den mere synlig og dens kriterier klarere. I 2005 havde Kommissionen allerede fremlagt et lovforslag til en ændring af forordningen om Solidaritetsfonden, men dette kunne ikke accepteres af et flertal af medlemsstaterne. Kommissionen har derfor trukket sit forslag tilbage. Kommissionen er stadig af den opfattelse, at der kan opnås store forbedringer af driften af EU's Solidaritetsfond ved at indføre bare et minimum af tilpasninger til den nuværende forordning, samtidig med at man beholder dens grundlag og karakter og uden at røre ved fondens finanser og udgiftsomfanget. Den foreslåede tilpasning af forordningen ville ikke ændre ved de støtteberettigede operationer, der finansieres af fonden, f.eks. den umiddelbare reparation af vital infrastruktur og omkostningerne ved at anvende indsatsressourcer. Dele af forslaget fra 2005 såsom en udvidelse af dækningsområdet, ændring af lofterne eller ophævelse af den kategori, der betegnes regionale katastrofer, er ikke medtaget i meddelelsen. Der foreslås følgende ændringer i meddelelsen: · Et klart defineret anvendelsesområde for Solidaritetsfonden begrænset til naturkatastrofer og deres følger. "Kaskadevirkninger" såsom teknologiske katastrofer, der opstår på grund af naturkatastrofer, vil fortsat være støtteberettigede. · En enkel ny definition af regionale katastrofer baseret på et enkelt kriterium for formål (BNP-baseret). Dermed undgår man den uklarhed, der findes i de nugældende bestemmelser for betingelserne for tildeling af ekstraordinær støtte under EUSF. · Indførelse af forskud (efter anmodning) og hurtigere udbetalinger for at forbedre EUSF's effektivitet og øge dens synlighed. · En klarere reaktion på katastrofer, der udvikler sig langsomt, såsom tørke. · Administrativ forenkling og tidsbesparelser ved at sammenlægge tilskudsaftaler og gennemførelsesaftaler. · Kommissionen ville også gerne sammen med medlemsstaterne undersøge, om Solidaritetsfonden kan bidrage til at øge modstandsdygtigheden over for katastrofer og klimaændringer med indførelsen af incitamenter til en øget forebyggende indsats. · Kommissionen er også åben over for at drøfte andre elementer, som medlemsstaterne måtte ønske at medtage for at gøre fonden mere effektiv. På tidspunktet for godkendelsen af denne rapport pågår der drøftelser om meddelelsen i Rådet, Europa-Parlamentet og hos andre interessenter. Kommissionen er i færd med at undersøge mulighederne for at fremsætte et nyt lovforslag. 8. Konklusioner Selv om Kommissionen kun modtog få nye ansøgninger til Solidaritetsfonden i 2011, fortsatte behandlingen af det rekordstore antal ansøgninger fra 2010 et godt stykke ind i 2011. Disse ansøgninger bekræftede mange af de problemer og tendenser, som tidligere er blevet rapporteret. Større katastrofer, som er det primære mål for støtte fra Solidaritetsfonden, er relativt lette at vurdere på grundlag af det enkle kriterium om, at de samlede direkte skader skal ligge over et bestemt loft, for at støtten kan gives. Disse katastrofer udgør dog kun ca. en tredjedel af de modtagne ansøgninger. Størstedelen af ansøgningerne vedrører mindre katastrofer, hvoraf de fleste er baseret på kriterierne for de såkaldte usædvanlige regionale katastrofer, som efter lovgiverens hensigt skulle høre til undtagelserne, og hvortil der kun er afsat 7,5 % af Solidaritetsfondens budgetmidler på årsbasis. Betingelserne i forordningen for, at sådanne ansøgninger kan godkendes, er komplicerede og relativt vanskelige at opfylde, hvilket betyder, at størstedelen af ansøgningerne vedrørende regionale katastrofer afslås af Kommissionen. Derfor ville klarere og enklere kriterier for tildeling af støtte i forbindelse med regionale katastrofer være at foretrække. Det er endnu en gang blevet tydeliggjort, at ansøgninger vedrørende arbejdsulykker og andre ikke-naturkatastrofer normalt ikke opfylder forordningens kriterier for støtteberettigelse som følge af princippet om, at forureneren betaler, og det faktum, at støtte fra Solidaritetsfonden ikke ydes til skader, der er dækket af en forsikring. Som allerede nævnt i meddelelsen fra oktober ville et mere klart defineret anvendelsesområde, hvor støtten til naturkatastrofer og deres følger begrænses, eliminere den retlige usikkerhed. Ansøgninger, der modtages sent på året, kan normalt ikke behandles før året efter. Forordningens bestemmelse om, at 25 % af de 1 mia. EUR, der årligt tildeles til fonden, ikke må anvendes før 1. oktober for ikke at opbruge midlerne for tidligt, er derfor i realiteten uden virkning. Det skal således overvejes, hvordan støtten kan udbetales tidligere. Meddelelsen om fremtiden for Solidaritetsfonden indeholder mange elementer til forbedring af de retlige rammer og følgelig fondens effektivitet. Meddelelsen baner derfor vejen for et muligt lovforslag, der sigter mod at styrke fondens reaktionsevne, gøre den mere synlig og gøre dens kriterier klarere. Bilag 1: Loft for større katastrofer gældende i 2011 (baseret på 2009-tal for bruttonationalindkomsten) || || || (mio. EUR) Land || BNI 2009* || 0,6 % af BNI* || Loft for større katastrofer 2011* AT || ÖSTERREICH || 271 459 || 1 628,756 || 1 628,756 BE || BELGIË/BELGIQUE || 342 261 || 2 053,566 || 2 053,566 BG || BULGARIA || 33 113 || 198,678 || 198,678 CY || KYPROS || 16 641 || 99,845 || 99,845 CZ || ČESKÁ REPUBLIKA || 129 046 || 774,274 || 774,274 DE || DEUTSCHLAND || 2 430 940 || 14 585,640 || 3 535,904** DK || DANMARK || 226 447 || 1 358,684 || 1 358,684 EE || EESTI || 13 538 || 81,230 || 81,230 EL || ELLADA || 226 644 || 1 359,863 || 1 359,863 ES || ESPAÑA || 1 029 541 || 6 177,246 || 3 535,904** FI || SUOMI/FINLAND || 171 383 || 1 028,298 || 1 028,298 FR || FRANCE || 1 922 845 || 11 537,070 || 3 535,904** HR || HRVATSKA || 43 572 || 261,431 || 261,431 HU || MAGYARORSZÁG || 88 291 || 529,747 || 529,747 IE || ÉIRE/IRELAND || 132 601 || 795,607 || 795,607 IS || ICELAND || 7 787 || 46,723 || 46,723 IT || ITALIA || 1 494 576 || 8 967,457 || 3 535,904** LT || LIETUVA || 27 010 || 162,057 || 162,057 LU || LUXEMBOURG (G.D.) || 26 765 || 160,590 || 160,590 LV || LATVIJA || 19 954 || 119,723 || 119,723 MT || MALTA || 5 451 || 32,704 || 32,704 NL || NEDERLAND || 556 518 || 3 339,108 || 3 339,108 PL || POLSKA || 299 518 || 1 797,108 || 1 797,108 PT || PORTUGAL || 162 331 || 973,986 || 973,986 RO || ROMÂNIA || 113 652 || 681,913 || 681,913 SE || SVERIGE || 296 151 || 1 776,908 || 1 776,908 SI || SLOVENIJA || 34 704 || 208,224 || 208,224 SK || SLOVENSKO || 62 575 || 375,452 || 375,452 TR || TÜRKIYE || 330 413 || 1 982,480 || 1 982,480 UK || UNITED KINGDOM || 1 587 886 || 9 527,315 || 3 535,904** *Lofter defineres som 0,6 % af BNI eller 3 mia. EUR, afhængigt af hvad der er lavest, i 2002-priser. *Afrundede tal ** ~ 3 mia. EUR i 2002-priser Kilde: Eurostat Bilag 2: Ikke-afsluttede ansøgninger til EU's Solidaritetsfond i 2010 og nye ansøgninger afgjort i 2011 År || 2010 || 2011 Ansøgerstat || Frankrig || Tjekkiet || Tyskland || Slovenien || Kroatien || Ungarn || Italien || Spanien || Cypern || Italien Katastrofens navn og art || Oversvøm­melser i Var || Efterårs­oversvøm­melser || Over­svøm­melser i Sachsen || Efterårs­oversvøm­melser || Efterårs­oversvøm­melser || Udledning af rødt slam || Oversvøm­melser i Veneto || Jordskælv i Lorca || Eksplosion ved flådebase || Oversvøm­melser i Ligurien og Toscana Første skadesdag || 15/06/2010 || 7/08/2010 || 7/08/2010 || 17/09/2010 || 17/09/2011 || 4/10/2010 || 31/10/2010 || 11/05/2011 || 11/07/2011 || 25/10/2011 Ansøgningsdato || 24/08/2010 || 14/10/2010 || 15/10/2010 || 26/11/2010 || 25/11/2010 || 13/12/2010 || 7/01/2011 || 20/07/2011 || 19/09/2011 || 22/12/2011 Kompletteret ansøgning || - || - || - || - || - || - || 11/08/2011 || 1/08/2011 || 24/11/2011 20/01/2012 || - Loft for større katastrofe (mio. EUR) || 3466,57 || 824,03 || 3466,57 || 217,67 || 275,80 || 590,71 || 3535,90 || 3535,90 || 99,85 || 3535,90 Samlede direkte skader (mio. EUR)[6] || 740,70 || 436,48 || 937,77 || 251,30 || 47 || 174,32 || 676,36 || 842,84 || - || 722,47 Kategori || (regional) || regional || (regional) || større || naboland || (regional) || regional || regional || (større)/ikke-naturkata­strofe || regional Skade/loft || 21,37 % || 52,97 % || 27,05 % || 115,45 % || 17,04 % || 29,51 % || 19,13 % || 23,84 % || - || 20,43 % Udgifter til nødhjælpsforanstaltninger, der opfylder kriterierne (mio. EUR) || 197,54 || 334,77 || 489 || 171,27 || 28,65 || - || 573,23 || 104 || - || 511,43 Støtteberettigede omkostninger/samlet skade || 26,67 % || 76,70 % || 52,14 % || 68,15 % || 60,95 % || - || 84,75 % || 12,34 % || - || 70,79 % Støtte/støtteberettigede omkostninger || - || 3,26 % || - || 4,36 % || 4,10 % || - || 2,95 % || 20,26 % || - || 3,53 % Støttesats (procentdel af samlet skade) || - || 2,5 % || - || 2,97 % || 2,5 % || - || 2,5 % || 2,5 % || - || 2,5 % Dato for tilskudsafgørelse || afslået || 22/08/2011 || afslået || 19/09/2011 || 19/08/2011 || afslået || 28/03/2012 || 9/03/2012 || afslået || under behandling Dato for gennemførelsesaftalen (godkendt) || - || 11/10/2011 || - || 4/11/2011 || 14/09/2011 || - || 23/04/2012 || 26/06/2012 || - || under behandling Samlet støttebeløb (EUR) || - || 10 911 939 || - || 7 459 637 || 1 175 071 || - || 16 908 925 || 21 070 950 || - || 18 061 682 Bilag 3: Ansøgninger til Den Europæiske Solidaritetsfond siden 2002 År || Land || Katastrofens art || Skade (mio. EUR) || Kategori || Støttebeløb (mio. EUR) || 2 0 0 2 || 1 || AT || Oversvømmelser || 2 900 || større || 134 || 2 || CZ || Oversvømmelser || 2 300 || større || 129 || 3 || FR || Oversvømmelser (Gard) || 835 || regional || 21 || 4 || DE || Oversvømmelser || 9 100 || større || 444 || Samlet støtte for ansøgninger indgivet i 2002 || || || 728 || 2 0 0 3 || 1 || ES || Olieudslip (Prestige) || 436 || regional || 8,626 || 2 || IT || Jordskælv (Molise/Apulia) || 1 558 || regional || 30,826 || 3 || IT || Vulkanudbrud (Etna) || 894 || regional || 16,798 || 4 || IT || Oversvømmelser (Norditalien) || (1 900) || (major) || Afslået || 5 || GR || Ugunstigt vintervejr || (uklart) || (større?) || Afslået || 6 || PT || Skovbrande || 1 228 || større || 48,539 || 7 || FR || Skovbrande (Sydfrankrig) || 531 || (regional) || Afslået || 8 || ES || Skovbrande (grænsen til Portugal) || 53 || naboland || 1,331 || 9 || MT || Oversvømmelser || 30 || større || 0,961 || 10 || IT || Oversvømmelser (Friuli Venezia-Giulia) || (525) || (regional) || Afslået || Samlet støtte for ansøgninger indgivet i 2003 || || || 107,081 || 2 0 0 4 || 1 || FR || Oversvømmelser (Rhone-deltaet) || 785 || regional || 19,625 || 2 || ES || Oversvømmelser (Malaga) || (73) || (regional) || Afslået || 3-9 || ES || Skovbrande (7 ansøgninger) || (480) || (regional) || Alle 7 afslået || 10 || SK || Oversvømmelser || (29) || (regional) || Afslået || 11 || SI || Jordskælv || (13) || (regional) || Trukket tilbage || Samlet støtte for ansøgninger indgivet i 2004 || || || 19,625 || 2 0 0 5 || 1 || SK || Storm (Tatras) || 203 || større || 5,668 || 2 || IT || Oversvømmelser (Sardinien) || 223 – overvurderet || (regional) || Afslået || 3 || EE || Storm || 48 || større || 1,29 || 4 || LV || Storm || 193 || større || 9,487 || 5 || SE || Storm (Gudrun) || 2 297 || større || 81,725 || 2 0 0 5 || 6 || LT || Storm || 15 || naboland || 0,379 || 7 || GR || Oversvømmelser (Évros) || (112) || (regional) || Afslået || 8 || RO || Forårsoversvømmelser || 489 || større || 18,798 || 9 || BG || Forårsoversvømmelser || 222 || større || 9,722 || 10 || BG || Sommeroversvømmelser || 237 || større || 10,632 || 11 || RO || Sommeroversvømmelser || 1 050 || større || 52,4 || 12 || AT || Oversvømmelser (Tyrol/Vorarlberg) || 592 || regional || 14,799 || Samlet støtte for ansøgninger indgivet i 2005 || || || 204,905 || 2 0 0 6 || 1 || UK || Eksplosion i oliedepot (Buncefield) || (700) || (regional) || Trukket tilbage || 2 || GR || Oversvømmelser (Évros) || 372 || regional || 9,306 || 3 || HU || Oversvømmelser || 519 || større || 15,064 || 4 || ES || Skovbrande (Galicien) || (91) || (regional) || Afslået || Samlet støtte for ansøgninger indgivet i 2006 || || || 24,370 || 2 0 0 7 || 1 || DE || Stormen "Kyrill" || 4750 || større || 166,9 || 2 || FR || La Réunion (cyklonen "Gamede") || 211 || regional || 5,29 || 3 || ES || Oversvømmelser (El Hierro) || (18) || (regional) || Afslået || 4 || ES || Oversvømmelser (La Mancha) || (66) || (regional) || Afslået || 5 || UK || Oversvømmelser || 4 612 || større || 162,387 || 6 || CY || Skovbrande || (38) || (regional) || Afslået || 7 || ES || Skovbrande (De Kanariske Øer) || (144) || (regional) || Afslået || 8-16 || IT || 9 ansøgninger vedr. skovbrande i 9 regioner || - || (regional) || Ugyldig ansøgning, overskridelse af frist || 17 || FR || Stormen "Dean", Martinique || 509 || regional || 12,78 || 18 || GR || Skovbrande || 2 118 || større || 89,769 || 19 || SI || Oversvømmelser || 233 || større || 8,254 || Samlet støtte for ansøgninger indgivet i 2007 || || || 445,380 || 2 0 0 8 || 1 || CY || Tørke || 165,4 || større || 7,605 || 2 || RO || Oversvømmelser || 471,4 || regional || 11,785 || Samlet støtte for ansøgninger indgivet i 2008 || || || 19,390 || || || || || || 2 0 0 9 || 1 || FR || Stormen "Klaus" || 3 805,5 || større || 109,377 || 2 || IT || Jordskælv (Abruzzo) || 10 212,0 || større || 493,771 || 3 || GR || Skovbrande || (152,8) || (regional) || Afslået || 4 || CY || Storme || (2,6) || (regional) || Afslået || 5 || GR || Oversvømmelser (Évvia) || (83,2) || (regional) || Afslået || 6 || IT || Mudderskred (Messina) || (598,9) || (regional) || Afslået || Samlet støtte for ansøgninger indgivet i 2009 || || || 603,148 || 2 0 1 0 || 1 || IE || Oversvømmelser 2009 || 520,9 || regional || 13,022 || 2 || IT || Oversvømmelser (Toscana) || (211,7) || (regional) || Afslået || 3 || ES || Oversvømmelser (Andalusien) || (709,7) || (regional) || Afslået || 4 || PT || Mudder- og jordskred (Madeira) || 1 080 || større || 31,256 || 5 || FR || Stormen "Xynthia" || 1 425 || regional || 35,636 || 6 || SK || Oversvømmelser || 649,9 || større || 20,431 || 7 || PL || Oversvømmelser || 2 993,7 || større || 105,567 || 8 || CZ || Oversvømmelser (forår) || 204,5 || naboland || 5,111 || 9 || HU || Oversvømmelser || 719,3 || større || 22,486 || 10 || HR || Oversvømmelser (forår) || 153,04 || naboland || 3,826 || 11 || FR || Oversvømmelser (Var) || (703-778) || (regional) || Afslået || 12 || RO || Oversvømmelser || 875,75 || større || 24,968 || 13 || CZ || Oversvømmelser (efterår) || 436,5 || regional || 10,912 || 14 || DE || Oversvømmelser (Sachsen) || (937,7) || (regional) || Afslået || 15 || HR || Oversvømmelser (efterår) || 47 || naboland || 1,175 || 16 || SI || Oversvømmelser (efterår) || 251,3 || større || 7,460 || 17 || HU || Udledning af rødt slam || (174,32) || (regional) || Afslået || Samlet støtte for ansøgninger indgivet i 2010 || || || 281,849 || 2 0 1 1 || 1 || IT || Oversvømmelser i Veneto 2010 || 676,36 || regional || 16,909 || 2 || ES || Jordskælv i Lorca 2011 || 842,84 || regional || 21,071 || 3 || CY || Eksplosion ved flådebase 2011 || (357) || (større/ikke-naturkatastrofe) || Afslået || 4 || IT || Oversvømmelser i Ligurien og Toscana 2011 || 722,5 || regional || 18,062 || Samlet støtte for ansøgninger indgivet i 2011 || || || 56,042 || Den samlede godkendte støtte siden 2002 2 489,798835 mio. EUR [1] Artikel 2, stk. 1, lyder som følger: "På anmodning af en medlemsstat eller et land, med hvilket der føres forhandlinger om tiltrædelse af Den Europæiske Union, herefter benævnt "modtagerstat", kan der først og fremmest frigøres midler fra fonden, hvis der på modtagerstatens område indtræder en større naturkatastrofe, som har alvorlige følgevirkninger for borgernes livsvilkår, det naturlige miljø eller økonomien i en eller flere regioner eller et eller flere lande". [2] Ændringsbudget nr. 1 for regnskabsåret 2011 vedrører anvendelse af EU's Solidaritetsfond med et beløb på 182 388 893 EUR i forpligtelses- og betalingsbevillinger for at afhjælpe følgerne af kraftige regnskyl i Polen, Slovakiet, Tjekkiet, Ungarn, Kroatien og Rumænien. Det blev vedtaget af Europa-Parlamentet den 6. april 2011 (KOM(2011) 9; EUT L 172 af 30.6.2011). [3] Det foregående forslag til ændringsbudget nr. 2 til budgettet for 2011 (KOM(2011) 154) blev godkendt af Europa-Parlamentet den 14. juli 2011 som ændringsbudget nr. 3. Det dækker udbetalinger fra EU's Solidaritetsfond af 19 546 647 EUR i forpligtelses- og betalingsbevillinger til afhjælpning af følgerne af kraftige regnskyl i Slovenien, Kroatien og Tjekkiet (EUT L 213 af 19.8.2011). [4] Ændringsbudget nr. 7 for regnskabsåret 2011 vedrører anvendelse af EU's Solidaritetsfond med et beløb på 37 979 875 EUR i forpligtelses- og betalingsbevillinger for at afhjælpe følgerne af jordskælvet i Murcia, Spanien, og oversvømmelserne i Veneto, Italien (16 908 925 EUR). Det blev vedtaget af Europa-Parlamentet den 13. december 2011 (KOM(2011) 796 af 21.11.2011; EUT L 62 af 2.3.2012). [5] KOM(2011) 613. [6] Værdien af de samlede direkte skader, der godkendes af Kommissionen